
RAPORT  

asupra propunerii legislative pentru completarea Legii nr. 218 din 23 aprilie 2002 privind organizarea şi funcţionarea Poliţiei Române

În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică  şi siguranţă naţională a fost sesizată spre dezbatere şi avizare în fond cu  propunerea legislativă pentru completarea Legii nr. 218 din 23 aprilie 2002 privind organizarea şi funcţionarea Poliţiei Române, trimisă cu adresa nr. Pl.x. 384 din 25 aprilie 2006, înregistrată sub nr.32/284 din 26 aprilie 2006.

Consiliul Legislativ, cu avizul nr. 1751/12.12.2005 a avizat favorabil această propunere legislativă. 

Guvernul, prin punctul său de vedere, nu susţine adoptarea. 
Comisia pentru administraţie publică, amenajarea teritoriului şi echilibru ecologic a emis aviz negativ.

Senatul, în şedinţa din 19 aprilie 2006, a respins această propunere legislativă.
Obiectul de reglementare constă în modificarea alin.(2) al art.17 din Legea nr.218/2002, în sensul ca dintre cei 3 reprezentanţi ai comunităţii în Autoritatea teritorială de ordine publică, unul să fie nominalizat din cadrul consiliului judeţean al persoanelor vârstnice, respectiv al municipiului Bucureşti.

În raport de obiectul şi conţinutul acesteia, propunerea legislativă face parte din categoria legilor ordinare.

În şedinţa din 13 iunie 2006, membrii Comisiei au examinat expunerea de motive, textul propus de iniţiator şi, de asemenea, observaţiile şi propunerile formulate de instituţiile avizatoare.

Cu prilejul examinării, s-a constatat că observaţiile critice  ale  Guvernului, susţinute şi de domnul Alexandru Mircea – secretar de stat în Ministerul Administraţiei şi Internelor, precum şi cele ale Comisiei pentru administraţie publică, amenajarea teritoriului şi echilibru ecologic, sunt întemeiate. 
         La lucrările Comisiei au fost prezenţi 21 deputaţi, din totalul de 24 de membri ai acesteia. 
         Raportul de respingere a propunerii legislative a fost adoptat cu unanimitate de voturi. 

Potrivit prevederilor art.75 din Constituţie şi ale art. 92 alin.(9) pct. 1 din Regulamentul Camerei Deputaţilor, Camera Deputaţilor este Cameră decizională. 

         În urma dezbaterilor, membrii Comisiei au hotărât, să propună plenului Camerei Deputaţilor respingerea prezentei iniţiative legislative.
Vicepreşedinte,
Marcu Tudor
Red.exp.Mihai Ţăranu

Către

BIROUL PERMANENT AL

CAMEREI DEPUTAŢILOR

Vă înaintăm, alăturat, RAPORTUL asupra propunerii  legislative pentru completarea Legii nr. 218 din 23 aprilie 2002 privind organizarea şi funcţionarea Poliţiei Române, trimisă cu adresa nr. Pl-x 384 din 25 aprilie 2006, înregistrată sub nr. 32/284 din 26 aprilie 2006.

În raport de obiectul şi conţinutul acesteia, propunerea legislativă face parte din categoria legilor ordinare.

Vicepreşedinte,

Marcu Tudor

